अमेरिका : अरकंसास में तूफ़ान ने मचाई तबाही, कम से कम 24 लोग घायल, मकान क्षतिग्रस्त, कारें पलटीं
अमेरिका में अरकंसास के लिटिल रॉक शहर में शुक्रवार को आए तूफान से मची तबाही में कम से कम 24 लोग घायल हो गए, कई मकान क्षतिग्रस्त हो गए, वाहन पलट गए और पेड़ गिर गए।
अरकंसास राज्य के विने में एक और तूफान आया। प्राधिकारियों के अनुसार, इस तूफान ने भी व्यापक स्तर पर तबाही मचाई। इस तूफान के कारण कई मकान ढह गए और पेड़ टूटकर गिर गए।
देश के दक्षिण एवं मध्य-पश्चिम में एक व्यापक तूफान प्रणाली के कारण आयोवा में भी तूफान आने की जानकारी है, जबकि इलिनोइस में ओलावृष्टि हुई और ओकलाहोमा में घास में लगी आग और विकराल हो गई।
Little Rock Hood News #LRHN sending prayers to Little Rock Arkansas bery bad tornado 🌪️ leaving at least 7 dead today #LRHN pic.twitter.com/8oQ3ZK6xWr
— Voice Of The News (@LRHN_Cash) April 1, 2023
इस बीच, अमेरिकी राष्ट्रीय मौसम सेवा ने अरकंसास की राजधानी लिटिल रॉक और आसपास के इलाकों के लिए तूफान संबंधी आपात स्थिति घोषित की और सचेत किया कि ‘‘विनाशकारी तूफान’’ से 3,50,000 लोगों को खतरे की आशंका है।
wife took this from baptist hospital in LR #Tornado #littlerock #Arkansas pic.twitter.com/VqskSxjxGE
— Jesse Forrester (@Jwforr) March 31, 2023
इससे एक सप्ताह पहले मिसीसिपी में तूफान ने भीषण तबाही मचाई थी और अमेरिका के राष्ट्रपति जो बाइडन ने राहत कार्य के लिए संघीय सरकार से मदद मुहैया कराए जाने का आश्वासन दिया था।
लिटिल रॉक में तूफान ने सबसे पहले शहर के पश्चिमी हिस्से और इसके आसपास तबाही मचाई और एक छोटे से शॉपिंग सेंटर को नुकसान पहुंचाया। इसके बाद तूफान अरकंसास नदी को पार कर नॉर्थ लिटिल रॉक और आसपास के शहरों में पहुंचा, जहां इसने मकानों, व्यावसायिक प्रतिष्ठानों और वाहनों को व्यापक नुकसान पहुंचाया।
‘बैपटिस्ट हेल्थ मेडिकल सेंटर-लिटिल रॉक’ के अधिकारियों ने ‘केएटीवी’ को बताया कि तूफान के कारण घायल हुए 21 लोग अस्पताल पहुंचे हैं, जिनमें से पांच की हालत गंभीर है।
मेयर फ्रैंक स्कॉट जूनियर ने ट्वीट किया कि अधिकारियों के पास अस्पताल में 24 लोगों के भर्ती होने की जानकारी है, लेकिन फिलहाल किसी की मौत की सूचना नहीं है।
विने की सिटी काउंसिल सदस्य लीसा पावेल कार्टर ने कहा कि विने में विद्युत आपूर्ति बाधित हो गई है और सड़कें मलबे से भरी पड़ी हैं।
उन्होंने कहा, ‘‘मुझे घबराहट हो रही है। मैं घर जाने की कोशिश कर रही हूं, लेकिन जा नहीं पा रही।’’
‘पावरआउटरेज डॉट कॉम’ के मुताबिक, अरकंसास में लगभग 70,000 और ओकलाहोमा में 32,000 ग्राहकों को बिजली आपूर्ति बाधित हो गई है।
(समाचार एजेंसी एपी/भाषा के इनपुट के साथ)
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva eng_Latn eng_Latn hin_Deva eng_Latn zho_Hans hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva